《春日携頔子同刘养正教授游净国寺至李家园》
宋代·王庭圭

野外烟光阔，僧园竹径通。柳丝摇嫩绿，桃雨落轻红。

处处花如旧，年年人不同。自矜双足健，著屐试春风。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。